SA se kanker-register nie op datum | Nuus24
Johannesburg – Aaron Motsoaledi, minister van gesondheid, sê die kanker-register is die afgelope agt jaar nie opgedateer nie. RSG berig die minister het in antwoord op 'n geskrewe vraag in die parlement gesê die laaste verslag is in 2004 gedoen. Hy sê die Nasionale Kankerregistrasie het beplan om elke drie jaar 'n verslag uit te reik, in ooreenstemming met die riglyne van die Internasionale Agentskap vir Kankernavorsing wat vereis dat daar elke drie tot vyf jaar oor die voorkoms van kanker verslag gedoen word. Volgens 'n verslag van Statistieke Suid-Afrika oor die oorsake van dood in Suid-Afrika, was 6,3% van sterfgetalle in 2009 te wyte aan kanker. Volg Nuus24 op Twitter
Lees meer oor: aaron motsoaledi | kanker | departement van gesondheid VOLGENDE OP NUUS24X Warmbad se burgemeester se motor brand | Die Vryburger
Warmbad se burgemeester se motor brand
February 8, 2017 - Nuus
Dit is nie net Ford se voertuie wat brand nie. Die burgemeester van Warmbad, wat deesdae as Bela Bela bekend staan, se privaat motor is deur ontevrede inwoners met ‘n petrolbom bestook.
Inwoners beskuldig die raad dat ‘n korrupsieverslag terug gehou word en is ook ongelukkig oor ‘n basiese fooi vir elektrisiteitsverskaffing, en het hulle op die gebruiklike wyse na die strate gewend met brandende buitebande en die gooi van klippe. Die paaie na Nylstroom en na die N1-snelweg was ‘n tyd gesluit terwyl die betogers met hulle aksies besig was.
Daarna is hulle die woongebied binne waar die burgemeester se voertuig aan die brand gesteek het, asook ‘n munisipale kantoor.
Die burgemeester en van sy departementshoofde word glo in die verslag uitgewys as moontlike skuldiges aan korrupsie.
Intussen is oornag nog etlike winkels aan die brand gesteek en die situasie is gespanne.
Foto: Warmbad se burgemeester se motor in vlamme